ddrg/super_eurlex huggingface dataset:
7.

Sirajuddin Jallaloudine Haqqani (teiste nimedega a) Siraj Haqqani, b) Serajuddin Haqani, c) Siraj Haqani, d) Saraj Haqani, e) Khalifa) Loetellu kandmise põhjused: Na’ib Amir (asekomandör). Aadress: a) Kela ümbruskond/Danda ümbruskond, Miramshah, Põhja-Waziristan, Pakistan, b) Manba’ul uloom Madrasa, Miramshah, Põhja-Waziristan, Pakistan, c) Dergey Manday Madrasa, Miramshah, Põhja-Waziristan, Pakistan. Sünniaeg: ligikaudu 1977–1978. Sünnikoht: a) Danda, Miramshah, Põhja-Waziristan, Pakistan, b) Srana küla, Garda Saray ringkond, Paktia provints, Afganistan, c) Neka ringkond, Paktika provints, Afganistan, d) Khosti provints, Afganistan. Kodakondsus: Afganistani. Muu teave: a) 2012. aasta lõpus Haqqani võrgustikuu juht, b) Jallaloudine Haqani poeg, c) kuulub Afganistani Paktia provintsi Garda Saray Zadrani hõimu sultan Kheli allüksusesse, d) viibib arvatavalt Afganistani ja Pakistani piirialal. ÜRO poolt loetellu kandmise kuupäev:13.9.2007. Lisateave sanktsioonide komitee poolt loetellu kandmise põhjuste kirjeldavast kokkuvõttest: Sirajuddin Jallaloudine Haqqani on üks Haqqani võrgustiku väljapaistvamaid, mõjukamaid, karismaatilisemaid ja kogenumaid juhte; tegemist on võitlejate rühmitusega, mis on tihedalt seotud nii Talibani kui ka Al-Qaidaga; ta on üks selle võrgustiku tähtsamaid tegevjuhte alates 2004. aastast. Suure osa oma võimust ja autoriteedist on Sirajuddin Haqqani saanud oma isalt Jalaluddin Haqqanilt, kes oli Talibani režiimi endine minister, sõjaväeülem ning Al-Qaidat ja Talibani ühendav figuur mõlemal pool Afganistani ja Pakistani piiri. Oma ametiajal Talibani režiimi ministrina sõlmis Jalaluddin Haqqani väga lähedased suhted Al-Qaidaga. Sirajuddin Haqqani on tihedalt seotud Talibaniga, kellelt ta saab oma operatsioonide jaoks rahalisi vahendeid. Raha saab ta ka mitmetelt muudelt rühmitustelt ja isikutelt, sealhulgas narkoparunitelt. Ta on tähtis vahendaja terrorioperatsioonide puhul Afganistanis ning toetustegevuses Föderaalselt Hallatavatel Hõimualadel Pakistanis. Tema sidemed Talibaniga avalikustas 2006. aasta mais üks selle aja kõrgemaid Talibani sõjaväeülemaid mulla Dadullah, kes ütles, et töötas koos Sirajuddin Haqqaniga ja kavandas koos temaga operatsioone. Tal on sidemeid ka Jaish-i-Mohammediga. Sirajuddin Haqqani osaleb aktiivselt rahvusvahelise julgeoleku abijõudude, Afganistani riigiametnike ja tsiviilisikute vastu suunatud rünnakute kavandamises ja läbiviimises peamiselt Afganistani ida- ja lõunapiirkondades. Ühtlasi värbab ja saadab ta võitlejaid Afganistani Khosti, Paktia ja Paktika provintsidesse. Sirajuddin Haqqani osales 18. juunil 2007 Kabulis toime pandud enesetapupommirünnakus politseiakadeemia bussi vastu, kus hukkus 35 politseiohvitseri.
(3)

Otsuse 2007/777/EÜ II lisa 4. osas on sätestatud töötlemisviisid, millele on osutatud kõnealuse lisa 2. osas, ning igale töötlemisviisile on määratud kood. Selles osas on sätestatud muu kui eritöötlus (kood „A”) ning eritöötlemisviisid (koodid „B”–„F”), kusjuures loetelu algab tugevamast töötlemisest.
(3)

Komisjoni otsuses 2009/821/EÜ (3) on esitatud loetelu heakskiidetud piirikontrollipunktidest, sätestatud teatavad eeskirjad komisjoni veterinaarekspertide tehtava kontrolli kohta ja määratud kindlaks veterinaarasutused süsteemis Traces. Kuna Bosniast ja Hertsegoviinast pärit lihatoodete saadetiste transiit läbi liidu kolmandatesse riikidesse saab toimuda üksnes Horvaatias Nova Selas ja Pločes asuvate piirikontrollipunktide kaudu, on vaja lisada need piirikontrollipunktid otsuse 2009/821/EÜ I lisas sätestatud loetellu niipea, kui nende piirikontrollipunktide heakskiitmiseks vajalikud tehnilised tingimused on täidetud.
2)

Artiklit 2 muudetakse järgmiselt. a) Lõike 1 sissejuhatavas lauses asendatakse tekst „Lisa” tekstiga „I lisa”. b) Lõiked 2, 3 ja 4 asendatakse järgmistega: „2. Liikmesriigid ei kohalda direktiivi 2006/43/EÜ artiklit 45 audiitorite ja auditeerivate üksuste suhtes, kes esitavad kõnealuse direktiivi artikli 45 lõikes 1 osutatud auditiaruandeid käesoleva otsuse II lisas loetletud kolmandates riikides ja territooriumidel registreeritud äriühingute ajavahemikul 2. juulist 2010 kuni 31. juulini 2015 algavate majandusaastate raamatupidamise aastaaruannete või konsolideeritud aruannete kohta juhul, kui asjaomane audiitor või auditeeriv üksus esitab liikmesriigi pädevatele asutustele kõik järgmised andmed: a) asjaomase audiitori või auditeeriva üksuse nimi ja aadress ning andmed tema õigusliku struktuuri kohta; b) kui audiitor või auditeeriv üksus kuulub võrgustikku, siis selle võrgustiku kirjeldus; c) asjaomase auditi suhtes kohaldatud auditeerimisstandardid ja sõltumatuse nõuded; d) auditeeriva üksuse kvaliteedi sisekontrollisüsteemi kirjeldus; e) märge kas ja millal toimus audiitori või auditeeriva üksuse viimane kvaliteeditagamise ülevaatus ja vajalik teave ülevaatuse tulemuste kohta, välja arvatud juhul, kui kõnealuse teavet esitab kolmanda riigi pädev asutus. Kui teave viimase kvaliteeditagamise ülevaatuse tulemuste kohta ei ole avalik, peab liikmesriigi pädev ametiasutus käsitlema kõnealust teavet konfidentsiaalsena. 3. Liikmesriigid tagavad, et teatavad avalikkusele nende audiitorite ja auditeerivate üksuste nime ja aadressi, kes esitavad auditiaruandeid käesoleva otsuse II lisas osutatud kolmandates riikides ja territooriumidel registreeritud äriühingute raamatupidamise aastaaruannete või konsolideeritud aruannete kohta, ning asjaolu, et nende kolmandate riikide ja territooriumide avaliku järelevalve-, kvaliteeditagamise ning uurimiste ja sanktsioonide süsteeme ei tunnustata veel direktiivi 2006/43/EÜ artikli 46 lõike 2 tähenduses samaväärsetena. Samal eesmärgil võivad direktiivi 2006/43/EÜ artiklis 45 osutatud liikmesriikide pädevad asutused registreerida ühtlasi audiitoreid ja auditeerivaid üksusi, kes teostavad auditeid käesoleva otsuse II lisas loetletud kolmandates riikides ja territooriumidel registreeritud äriühingute raamatupidamise aastaaruannete või konsolideeritud aruannete kohta. 4. Olenemata lõikest 2 võivad liikmesriigid kohaldada oma uurimiste ja sanktsioonide süsteeme audiitorite ja auditeerivate üksuste suhtes, kes teostavad auditeid II lisas loetletud kolmandates riikides ja territooriumidel registreeritud äriühingute raamatupidamise aastaaruannete või konsolideeritud aruannete kohta.” c) Lisatakse lõige 5: „5. Lõige 2 ei piira liikmesriigi pädevate asutuste ja II lisas loetletud kolmanda riigi või territooriumi pädevate asutuste vaheliste kvaliteeditagamise ülevaatusi käsitlevate koostöökokkulepete kohaldamist, tingimusel et asjaomane kokkulepe vastab kõikidele järgmistele kriteeriumidele: a) see hõlmab kvaliteeditagamise ülevaatusi, mis lähtuvad võrdse kohtlemise põhimõttest; b) see on eelnevalt edastatud komisjonile; c) see ei mõjuta direktiivi 2006/43/EÜ artikli 47 kohaseid komisjoni otsuseid.”
(5)

Lisaks on mõned liikmesriigid otsuse läbivaatamise käigus rõhutanud, et rakendusotsuses 2011/884/EL sätestatud nõuded saadetise eelteatise kohta ei ole täielikult kooskõlas nõuetega, mis on esitatud komisjoni 24. juuli 2009. aasta määruses (EÜ) nr 669/2009, millega rakendatakse Euroopa Parlamendi ja nõukogu määrust (EÜ) nr 882/2004 seoses mitteloomse sööda ja toidu kõrgendatud rangusastmega ametliku kontrollimisega impordil ja muudetakse otsust 2006/504/EÜ, (4) ja juhul kui see on kohaldatav, siis komisjoni 22. jaanuari 2004. aasta määruses (EÜ) nr 136/2004, milles sätestatakse kolmandatest riikidest imporditud kaupade veterinaarkontrolli kord ühenduse piiripunktides (5). Määruses (EÜ) nr 669/2009 on sätestatud, et sööda- ja toidukäitlejad peavad täitma kõnealuse määruse II lisas esitatud ühise sisenemisdokumendi 1. osa, kui nad impordivad mitteloomset päritolu sööta ja toitu, mis kuulub kõnealuse määruse kohaldamisalasse. Määruses (EÜ) nr 136/2004 on sätestatud, et tuleb täita kõnealuse määruse III lisas esitatud ühine veterinaariaalane sisenemisdokument, kui imporditakse kõnealuse määruse kohaldamisalasse kuuluvaid tooteid. Ametliku kontrolli tõhustamiseks on seega asjakohane kooskõlastada rakendusotsuses 2011/884/EL sätestatud eelneva teatamise (eelteatis) nõuded nende nõuetega, mis on sätestatud määruses (EÜ) nr 669/2009, ja kui see on kohaldatav, siis ka määruses (EÜ) nr 136/2004 sätestatud nõuetega. Arusaamatuste vältimiseks tuleks käesolevas otsuses täpselt märkida, et eelteatis tuleks saata piiripunkti või määratud sisenemiskoha pädevatele asutustele.
(2)

Prantsusmaa on esitanud komisjonile taotluse, et kinnitada oma territooriumil kasutatava searümpade liigitusmeetodi „CSB Image-Meater” valemi asendamist, kuna praegu kasutatav liigitusmeetod vajab tehnilist kohandamist. Prantsusmaa on esitanud proovidissekteerimise üksikasjaliku kirjelduse, märkides põhimõtted, millel kõnealune uus valem põhineb, nimetatud proovidissekteerimise tulemused ning tailihasisalduse mõõtmiseks kasutatavad võrrandid komisjoni 10. detsembri 2008. aasta määruse (EÜ) nr 1249/2008 (milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad) (3) artikli 23 lõikega 4 ettenähtud protokollis.
(8)

Ameerika Ühendriikides registreeritud äriühingu puhul, mille vabalt võõrandatavate väärtpaberitega on lubatud kaubelda liikmesriigi reguleeritud turul, kuid ei ole lubatud kaubelda Ameerika Ühendriikides, peaksid liikmesriigid tagama, et kõik sellise äriühingu raamatupidamisaruannetega seotud audititöövõtud on hõlmatud Ameerika Ühendriikidega sõlmitud koostöölepetega, mis võimaldab kindlaks teha seda, millist avaliku järelevalve-, kvaliteeditagamise ning uurimiste ja sanktsioonide süsteemi kohaldatakse sellise äriühingu audiitorite suhtes. Juhul kui selliseid audititöövõtte teostab teise liikmesriigi audiitor või auditeeriv üksus, peaksid liikmesriigid tegema koostööd, tagamaks, et audititöövõtt kuuluks ühe nende avaliku järelevalve-, kvaliteeditagamise ning uurimiste ja sanktsioonide süsteemi reguleerimisalasse.
(9)

Ameerika Ühendriikide Väärtpaberite ja Börsitehingute Komisjon (The Securities and Exchange Commission of the United States of America) on pädev uurima audiitoreid ja audiitorühinguid; käesolev otsus peaks hõlmama Ameerika Ühendriikide Väärtpaberite ja Börsitehingute Komisjoni pädevust üksnes niivõrd, kuivõrd see on seotud audiitorite ja audiitorettevõtete uurimisega. Ameerika Ühendriikide Väärtpaberite ja Börsitehingute Komisjon rakendab piisavaid kaitsemeetmeid ning keelab oma praegustel ja endistel töötajatel avalikustada konfidentsiaalset teavet mis tahes kolmandale isikule või asutusele ja karistab sellise avalikustamise eest. Kõnealune asutus kasutaks üleantud, vandeaudiitorite või audiitorühingute käes olevaid auditi tööpabereid või muid dokumente üksnes audiitorite ja audiitorühingute avalikuks järelevalveks. Vastavalt Ameerika Ühendriikide õigusnormidele on Väärtpaberite ja Börsitehingute Komisjonil võimalik anda USA audiitorite või audiitorühingute käes olevad auditi tööpaberid või muud dokumendid üle liikmesriikide pädevatele asutustele, kui need tööpaberid ja muud dokumendid on seotud uurimisega, mida ta võib selliste audiitorite ja audiitorühingute suhtes teostada. Sellest lähtuvalt tuleks Ameerika Ühendriikide Väärtpaberite ja Börsitehingute Komisjon tunnistada adekvaatseks direktiivi 2006/43/EÜ artikli 47 lõike 1 kohaldamisel.
c)

tulbas „Meetmed” asendatakse laused „ „Galileo” kvaliteedikeskus on kavas rajada etapiviisiliselt ühes liikmesriigis, kuid täpne asukoht ei ole veel kindlaks määratud. Keskuse rajamist on kavas alustada 2013. aastal ning see peaks valmima 2014. aastal. Keskuse rajamiseks on kavas sõlmida partnerlusleping asjaomase liikmesriigiga.” lausetega „ „Galileo” võrdluskeskus on kavas rajada etapiviisiliselt ESTECi keskuses (Madalmaad). Keskuse rajamist on kavas alustada 2013. aastal ning see peaks valmima 2016. aastal. Keskuse rajamiseks on kavas sõlmida leping Madalmaadega.”,
1)

Yas Air: Yas Air on Pars Air’i uus nimi, Pars Air on ettevõte, mille omanik oli Pars Aviation Services Company, mille omakorda kandis loetellu ÜRO Julgeolekunõukogu resolutsiooniga 1747 (2007). Yas Air on abistanud ÜRO poolt loetellu kantud üksust Pars Aviation Services Company, rikkudes resolutsiooni 1747 (2007) punkti 5. Asukoht: Mehrabad International Airport, Next to Terminal No. 6, Tehran, Iran. ÜRO poolt loetellu kandmise kuupäev: 10.12.2012
(2)

Regioonide Komitees on vabanenud kolm liikmekohta seoses Claudette ABELA BALDACCHINO, Michael COHENI ja Malcolm MIFSUDI volituste lõppemisega. Regioonide Komitees on vabanenud kaks asendusliikme kohta seoses Doris BORGI ja Ian BORGI volituste lõppemisega. Seoses Paul FARRUGIA nimetamisega Regioonide Komitee liikmeks on vabanenud üks asendusliikme koht,
(2)

Direktiivis 2009/156/EÜ on kehtestatud elushobuslaste liitu importimist reguleerivad loomatervishoiunõuded. Direktiivis on sätestatud, et hobuslaste import liitu on lubatud ainult sellistest kolmandatest riikidest, kus täidetakse teatavaid loomatervishoiunõudeid.
3)

Artiklit 3 muudetakse järgmiselt: a) lõike 1 punktid a, b ja c asendatakse järgmisega: „a) kõik tsitruselisi kasvatavad kolmandad riigid Põhja-, Kesk- ja Lõuna-Ameerikas (v.a Argentina, Brasiilia ja Ameerika Ühendriigid), Kariibi mere piirkonnas ja Euroopas; b) kõik tsitruselisi kasvatavad kolmandad riigid Aasias, v.a Bangladesh, Bhutan, Hiina, Indoneesia, Filipiinid ja Taiwan; c) kõik tsitruselisi kasvatavad kolmandad riigid Aafrikas, v.a Lõuna-Aafrika, Ghana, Kenya, Mosambiik, Sambia ja Zimbabwe;”; b) lõike 2 punkt d asendatakse järgmisega: „d) Brasiilia: v.a järgmised osariigid: Amazonas, Bahia, Espírito Santo, Mato Grosso, Mato Grosso do Sul, Minas Gerais, Paraná, Rio de Janeiro, Rio Grande do Sul, Santa Catarina ja São Paulo;”. c) lõikele 2 lisatakse punkt e: „e) Ameerika Ühendriigid: kõik alad, v.a Florida osariigis paiknevad Collieri, Hendry ja Polki maakonnad.”
—

2012.-2016. aasta lähenemisprogrammis prognoositakse, et valitsemissektori eelarve puudujääk on 2013. aastal 1,1 % SKPst ning see püsib seejärel kuni 2016. aastani tasemel 0,9 % SKPst. Komisjoni talituste 2013. aasta kevadprognoosis ennustatakse, et valitsemissektori eelarvepuudujääk jääb 2013. aastal enam-vähem muutumatuks tasemel 1,2 % SKPst ja väheneb 0,9 %-ni SKPst 2014. aastal, jäädes seega tublisti allapoole kontrollväärtust 3 % SKPst.
(2)

Nõukogu on seisukohal, et poliitilise dialoogi hõlbustamiseks tuleks peatada Uladzimir Uladzimiravich Makeile otsuse 2012/642/ÜVJP artikli 3 lõike 1 alusel kehtestatud reisikeeld ajaks, mil ta on Valgevene Vabariigi välisministri ametikohal. Peatamisele kohaldatakse otsuse 2012/642/ÜVJP artikli 8 lõikes 2 osutatud läbivaatamist.
(3)

Vastavalt Euroopa Liidu toimimise lepingu (ELi toimimise leping) artikli 126 lõikele 7 ja määruse (EÜ) nr 1467/97 artikli 3 lõikele 4 ning tunnistades, et Rumeenia ametiasutused on võtnud tõhusaid meetmeid vastavalt nõukogu 7. juuli 2009. aasta soovitusele ja et Rumeenias on aset leidnud ootamatud majandust kahjustavad sündmused, mis avaldavad riigi rahandusele olulist negatiivset mõju, esitas nõukogu 12. veebruaril 2010 komisjoni soovituse põhjal Rumeeniale muudetud soovituse kõrvaldada ülemäärane eelarvepuudujääk 2012. aasta lõpuks. Nimetatud muudetud soovitus avalikustati.
(1)

7. juulil 2009. aastal otsustas nõukogu pärast Euroopa Ühenduse asutamislepingu artikli 104 lõike 6 kohast komisjoni soovitust otsusega 2009/588/EÜ (1), et Leedul on ülemäärane eelarvepuudujääk. Nõukogu märkis, et valitsemissektori eelarve puudujääk oli 2008. aastal 3,2 % SKPst, ületades aluslepingus sätestatud kontrollväärtust 3 % SKPst, ning et komisjoni talituste 2009. aasta kevadprognoosi põhjal suureneb see 2009. aastal 5,4 %-ni SKPst ja 2010. aastal 8 %-ni SKPst. Valitsemissektori koguvõlg oli 2008. aastal 15,6 % SKPst, mis on oluliselt alla aluslepingus sätestatud kontrollväärtuse 60 % SKPst.
(2)

18. jaanuaril 2005 jõudis nõukogu kooskõlas Euroopa Ühenduse asutamislepingu artikli 104 lõikega 8 seisukohale, et Ungari ei olnud võtnud tõhusaid meetmeid vastuseks nõukogu soovitusele, ning võttis 8. märtsil 2005 Euroopa Ühenduse asutamislepingu artikli 104 lõike 7 alusel vastu uue soovituse, milles kinnitas, et ülemäärase eelarvepuudujäägi kõrvaldamise tähtaeg on 2008. aasta. Nõukogu otsustas 8. novembril 2005, et Ungari ei olnud teist korda järginud Euroopa Ühenduse asutamislepingu artikli 104 lõike 7 kohaseid soovitusi. Seepärast esitas nõukogu 10. oktoobril 2006 Euroopa Ühenduse asutamislepingu artikli 104 lõike 7 alusel Ungarile kolmanda soovituse, millega pikendati ülemäärase eelarvepuudujäägi kõrvaldamise tähtaega 2009. aastani. Nõukogu järeldas 7. juulil 2009, et Ungari ametiasutused on võtnud tõhusaid meetmeid vastuseks nõukogu 10. oktoobri 2006. aasta soovitusele, ja esitas tõsist majandussurutist arvesse võttes Euroopa Ühenduse asutamislepingu artikli 104 lõike 7 alusel läbivaadatud soovituse ("nõukogu 7. juuli 2009. aasta soovitus"), millega kehtestati ülemäärase eelarvepuudujäägi kõrvaldamiseks taas uus tähtaeg, 2011. aasta. Komisjon järeldas 27. jaanuaril 2010, et Ungari on võtnud tõhusaid meetmeid vastusena nõukogu 7. juuli 2009. aasta soovitusele ning nõukogu nõustus sellega oma järeldustes 16. veebruaril 2010, kuid juhtis tähelepanu ka märkimisväärsetele riskidele.
(4)

ELi toimimise lepingu artikli 126 lõikega 5 nõutakse, et kui komisjon leiab, et liikmesriigis on või võib tekkida ülemäärane eelarvepuudujääk, peab ta esitama asjaomasele liikmesriigile arvamuse ja teavitab vastavalt ka nõukogu. Olles arvesse võtnud ELi toimimise lepingu artikli 126 lõike 3 kohast aruannet ning ELi toimimise lepingu artikli 126 lõike 4 kohast majandus- ja rahanduskomitee arvamust, järeldas komisjon, et Maltal on ülemäärane eelarvepuudujääk. Seepärast edastas komisjon Maltale sellekohase arvamuse ja teavitas sellest nõukogu 29. mail 2013 (3).
(3)

Iisrael on esitatud otsuse 2006/168/EÜ I lisas kui riik, kust on lubatud liitu importida in vivo saadud ja in vitro toodetud veiste embrüoid. Puuduvad andmed selle kohta, et viimastel aastatel oleks Iisraelist kõnealuseid tooteid liitu imporditud.
(5)

Kõnealuste piimatööstusettevõtete läbivaadatud ja ajakohastatud loetelust on välja jäetud teatavad otsuse 2009/861/EÜ II lisas nimetatud ettevõtted, sest neile on nüüd antud luba viia piimatooteid liidu siseturule, kuna neid peetakse määruse (EÜ) nr 853/2004 III lisa IX jao I peatükis sätestatud nõuetele vastavaks. Need ettevõtted olid loetletud otsuse 2009/861/EÜ II lisa tabelis järgmiste kannete all: nr 6 (1112004 „Matev-Mlekoprodukt” OOD), nr 16 (2712010 „Kamadzhiev-milk” EOOD), nr 37 (1212022 „Milkkomm” EOOD), nr 56 (BG 2612042 „Bulmilk” OOD), nr 61 (1712013 ET „Deniz”), nr 70 (BG 1812003 „Sirma Prista” AD) ja nr 78 (1812005 „DAV- Viktor Simonov” EOOD).
(2)

Teatises nimetatud tegevuste hulgas on ka komisjoni kavatsus töötada pilvandmetöötluse turvaliste ja õiglaste lepingutingimuste nimel. See on vastuseks sidusrühma muredele seoses pilvandmetöötluse lepingutega. Ühelt poolt osutasid pilvandmetöötlusteenuste pakkujad asjaolule, et olemasoleva õigusraamistiku keerukus ja ebamäärasus teevad piiriülese tegevuse keerulisemaks. Samas ei tea pilvandmetöötlusteenuste tarbijad, keda kaitsevad kehtivad Euroopa Liidu õigusaktid, sageli oma õigusi ning teenusepakkuja ei teavita neid piisavalt selgel ja arusaadaval moel lepingutingimustest. Tarbijate ning väikeste ja keskmise suurusega ettevõtjate esindajad juhtisid tähelepanu sellele, et ebaselged ja tasakaalustamata pilvandmetöötluslepingud muudavad pilvandmetöötluse kasutamise neile vastumeelseks. Komisjon kavatseb tegeleda ka pilvandmetöötluslepingutega seotud isikuandmete kaitse aspektidega.
(2)

Nõukogu on täies ulatuses läbi vaadanud otsuse 2012/285/ÜVJP II ja III lisas esitatud loetelud isikutest, kelle suhtes kohaldatakse nimetatud otsuse artikli 1 lõike 1 punkti b, artikli 2 lõiget 1 ja artikli 2 lõiget 2. Nõukogu on jõudnud järeldusele, et otsuse 2012/285/ÜVJP II ja III lisas loetletud isikute suhtes tuleks jätkata nimetatud otsuses sätestatud konkreetsete piiravate meetmete kohaldamist.
(17)

On hinnatud praegu kehtivate ökoloogiliste kriteeriumide ning kõnealuste otsustega kehtestatud hindamis- ja kontrollinõuete asjakohasust ja sobivust. Kuna läbivaatamisprotsess on iga otsuse puhul eri etapis, on asjakohane pikendada ökoloogiliste kriteeriumide ja nendega seotud hindamis- ja kontrollinõuete kehtivusaega. Otsustes 2009/567/EÜ, 2009/543/EÜ, 2009/544/EÜ ja 2009/598/EÜ sätestatud ökoloogiliste kriteeriumide ning nendega seotud hindamis- ja kontrollinõuete kehtivusaega tuleks pikendada kuni 30. juunini 2014. Otsuses 2009/300/EÜ sätestatud ökoloogiliste kriteeriumide ning nendega seotud hindamis- ja kontrollinõuete kehtivusaega tuleks pikendada kuni 31. oktoobrini 2014. Otsustes 2006/799/EÜ, 2007/64/EÜ, 2009/894/EÜ ja 2011/331/EL sätestatud ökoloogiliste kriteeriumide ning nendega seotud hindamis- ja kontrollinõuete kehtivusaega tuleks pikendada kuni 31. detsembrini 2014. Otsustes 2009/563/EÜ ja 2009/568/EÜ sätestatud ökoloogiliste kriteeriumide ning nendega seotud hindamis- ja kontrollinõuete kehtivusaega tuleks pikendada kuni 30. juunini 2015. Otsustes 2009/564/EÜ ja 2009/578/EÜ sätestatud ökoloogiliste kriteeriumide ning nendega seotud hindamis- ja kontrollinõuete kehtivusaega tuleks pikendada kuni 30. novembrini 2015. Otsustes 2009/967/EÜ ja 2010/18/EÜ sätestatud ökoloogiliste kriteeriumide ning nendega seotud hindamis- ja kontrollinõuete kehtivusaega tuleks pikendada kuni 31. detsembrini 2015 ning otsuses 2009/607/EÜ sätestatud ökoloogiliste kriteeriumide ning nendega seotud hindamis- ja kontrollinõuete kehtivusaega tuleks pikendada kuni 30. novembrini 2017.
(4)

Komisjoni siseauditi talitusena (mida varem nimetati komisjoni järelevalvetalituseks) tegutsev Toidu- ja Veterinaaramet on kontrollinud kolmandate riikide vastas asuvateks piiripunktideks kavandatavaid asukohti Horvaatias. Talitus on arvamusel, et kõnealused asukohad muudetakse ühinemise ajaks ELi nõuetele vastavaks. Seega tuleks kavandatavad asukohad Horvaatias lisada liikmesriikide heakskiidetud piirikontrollipunktide loendisse, mis on sätestatud otsuse 2009/821/EÜ I lisas.
—

Vilim RIBIĆ, President of the Great Council of Independent Union of Research and Higher Education Employees of Croatia;
(3)

Direktiivis 2003/85/EÜ on sätestatud minimaalsed tõrjemeetmed, mida kohaldatakse suu- ja sõrataudipuhangu korral viiruse tüübist olenemata. Kõnealuses direktiivis on sätestatud ka teatavad ennetusmeetmed, mille eesmärk on pädevate asutuste ja põllumajandustöötajate teadlikkuse ja valmisoleku suurendamine suu- ja sõrataudiga seotud ohtude suhtes. Direktiivis 2003/85/EÜ on muu hulgas sätestatud, et liikmesriigid koostavad situatsiooniplaani, kus määratletakse riiklikud meetmed, mida on vaja suu- ja sõrataudialase kõrge teadlikkuse ja valmisoleku säilitamiseks ning keskkonnakaitseks ja mida rakendatakse suu- ja sõrataudipuhangu korral.
b)

asendusliikmetena: — Martin BARIČEVIĆ, Mayor of the Municipality of Jasenice; — Viviana BENUSSI, Deputy Prefect of Istria County; — Miroslav ČAČIJA, Member of the Bjelovar-Bilogora County Assembly; — Blanka GLAVICA-JEČMENICA, Member of the Council of Municipality Maruševec; — Andrija RUDIĆ, Mayor of the City of Kutina; — Tulio DEMETLIKA, Mayor of the City of Labin; — Josipa RIMAC, Mayor of the City of Knin; — Željko SABO, Mayor of the City of Vukovar; — Ivana POSAVEC KRIVEC, Member of the Assembly of Zagreb County.
(3)

Otsuse 2008/855/EÜ lisa I osas on esitatud nende liikmesriikide ja piirkondade loetelu, kus sigade klassikalise katku epidemioloogiline olukord on kõige soodsam. Sellest tulenevalt on otsuses 2008/855/EÜ sätestatud, et lisa I osas loetletud piirkondades asuvatest majanditest pärit elussigade lähetamist kõnealuses osas loetletud piirkondades asuvatesse ja teisele liikmesriigile kuuluvatesse põllumajandusettevõtetesse või tapamajadesse, võivad lähteliikmesriigid lubada, kui on täidetud teatavad tingimused. Samuti võib teistesse liikmesriikidesse lähetada kõnealustes piirkondades asuvate majandite värsket sealiha ning kõnealuste sigade lihast koosnevaid või seda sisaldavaid lihavalmistisi ja -tooteid.